শিবরাত্রিতে কাঁঠালগাছ পুজো করা হয় রামেশ্বর মন্দিরে, people worship jackfruit tree in shivratri | Southbengal - News18 Bangla, Today's Latest Bengali News |
Bangla Editor |	News18 Bangla | February 21, 2020, 9:15 PM IST
*সুবর্ণরেখা নদীর তীরে রামেশ্বর মন্দির। এই মন্দির সুপ্রাচীনকাল থেকে ঐতিহ্য বহন করে চলেছে। প্রতিবছর শিবচতুর্দশী পালন করা হয় এই মন্দিরে। প্রাচীনকাল থেকেই মেনে আসা হয়, এই শিবচতুর্দশীর দিনেই মাতা পিতার জন্য এই মন্দির স্থাপন করা হয়েছিল। তাই শিবচতুর্দশীতে রামেশ্বর মন্দিরের উদ্বোধন হয়েছিল বলে ধরে নেওয়া হয়। এই মন্দিরেকে কেন্দ্র করে শুক্রবার থেকে শুরু হয়েছে শিবচতুর্দশী মেলা ও লোক সংস্কৃতি উৎসব ২০২০।
*মন্দিরের গর্ভগৃহে দ্বাদশ শিবলিঙ্গ রামেশ্বর রুপে বিরাজমান। রামচন্দ্রের ১৪ বছরের বনবাস কালে নির্মিত এই রামেশ্বর মন্দির। রামচন্দ্রের বনবাস কালে সবুজেমোড়া গভীর অরন্যের মাঝে এই স্থানে সাক্ষাৎ হয় পত্নী সীতা ও ভ্রাতা লক্ষণের সঙ্গে। সেদিন ছিল শিব চর্তুরদর্শী। তাই শিব ব্রতের জন্য সীতা সুবর্নরেখা নদীর তীরে বালি দিয়ে দ্বাদশ শিবলিঙ্গ তৈরি করে ব্রত রাখেন এবং পত্নী সীতার অনুরোধে রামচন্দ্র শিব মন্দির নির্মান করেন। পরবর্তী কালে যা রামেশ্বর মন্দির নামে পরিচিত হয়ে ওঠে। সেই সময় থেকে প্রতিবছর শিব চর্তুরদশীর দিন রামেশ্বর মন্দির প্রতিষ্ঠা দিবস পালিত হয়। ছবি: সংগৃহীত।
*শিবরাত্রি থেকে তিনদিন মেলা হয়। প্রচুর মানুষের সমাগম হয়ে থাকে। শিবরাত্রির দিন ব্রত পালনের জন্য আসেপাশের গ্রামের মানুষের সাথে হাজির হয় বিভিন্ন জেলা ও রাজ্যের ভক্তজনেরা। বহু ইতিহাসের সাক্ষী এই মন্দির। ছবি: সংগৃহীত।
*মন্দিরের গায়েই রয়েছে ৫০০ বছরের পুরানো কাঁঠাল গাছ। রামেশ্বর মন্দিরের শিবপুজোর সাথে সাথে এই কাঁঠাল গাছটিও নিত্য পূজিত হয়। রামেশ্বর মন্দিরের শিব পূজার সাথে সাথে এই কাঁঠাল গাছটিও নিত্য পূজিত হয়। ছবি: সংগৃহীত।